Danish Meat Company er blevet godkendt til at måtte eksportere til USA. Det åbner muligheder for det nordjyske slagteri

Landet "over there" - USA -  kan blive et af Danish Meat Compagnys næste eksportmarkeder. I forvejen eksporterer det lille slagteri i Vrå 80 procent af produktionen til forskellige lande i Europa, men salget til USA kræver en særlig godkendelse, som slagteriet nu har fået. Det skriver Landbrugsavisen. Vrå-slagteriet indvejer nu 5.000 svin pr. uge, men er i gang med at udvide til 7.500 ugentlige slagtning. Den udvidelse er blandt andet gjort mulig ved, at slagteriet ad to gange har modtaget 12 mio. kr. i støtte fra staten.